en-gb	There have been recent advances in treatments, changes and expansions of diagnostic categories for eating disorders, and new NICE guidelines and quality standards (2017) which all require a more inclusive service for treatment of all people with eating disorders, regardless of age and severity.
cy-gb	Yn ddiweddar gwelwyd datblygiadau mewn triniaethau, newidiadau ac estyniadau mewn categorïau diagnostig ar gyfer anhwylderau bwyta, a safonau ansawdd a chanllawiau newydd gan NICE (2017) sy’n ei gwneud yn ofynnol cael gwasanaeth mwy cynhwysol ar gyfer trin pawb sydd ag anhwylderau bwyta, ni waeth be fo’u hoed na difrifoldeb eu cyflwr. 

en-gb	The implementation of the 2009 Welsh Framework for Eating Disorders represented a significant investment with major reconfiguration of services to develop specialist eating disorder teams across Wales for adults with eating disorders. 
cy-gb	Mae rhoi Fframwaith Anhwylderau Bwyta Cymru (2009) ar waith yn golygu buddsoddiad sylweddol lle caiff gwasanaethau eu had-drefnu’n helaeth er mwyn datblygu timau anhwylderau bwyta arbenigol ar draws Cymru ar gyfer oedolion ag anhwylderau bwyta. 

en-gb	The 2009 Framework and its associated funding has led to the development of a small but dedicated group of eating disorder clinicians; 
cy-gb	Mae Fframwaith 2009 a’i gyllid cysylltiedig wedi arwain at ddatblygu grŵp bach, ond ymroddedig, o glinigwyr anhwylderau bwyta; 

en-gb	however, resources have been severely limited from the start and change in the service structure is now needed. 
cy-gb	fodd bynnag, mae’r adnoddau wedi bod yn gyfyngedig iawn o’r cychwyn cyntaf, ac erbyn hyn mae angen ad-drefnu’r gwasanaeth. 

en-gb	Nearly ten years on, we are a much more mobile and digitally connected society. 
cy-gb	Bron i ddeng mlynedd yn ddiweddarach, mae ein cymdeithas yn llawer mwy symudol ac yn fwy cysylltiedig mewn termau digidol. 

en-gb	There have been expansion and changes in the diagnostic categories. 
cy-gb	Mae’r categorïau diagnostig wedi cael eu hehangu a’u newid. 

en-gb	There is increasing specialisation of both adult and CAMHS eating disorder services, and an increasing range of evidence-based treatments. 
cy-gb	Ceir mwy o arbenigo mewn gwasanaethau anhwylderau bwyta oedolion a CAMHS, ynghyd ag amrywiaeth cynyddol o driniaethau seiliedig ar dystiolaeth. 

en-gb	There now needs to be another major reconfiguration to move to align the service with the new emphasis on working seamlessly across agencies across Wales in the interests of promoting wellbeing and emphasising timely and effective early intervention. 
cy-gb	Yn awr, rhaid cael ad-drefnu mawr arall er mwyn cydweddu’r gwasanaethau â’r pwyslais newydd ar weithio’n ddi-dor ar draws asiantaethau ledled Cymru er mwyn hyrwyddo llesiant a phwysleisio ymyrraeth gynnar amserol ac effeithiol. 

en-gb	This is also to align with recommendations and directives in the NICE guidelines for eating disorders (2017), the Wellbeing of Future Generations (Wales) Act 2015 as well as multiple documents emanating from the Welsh Government in related arenas.
cy-gb	Rhaid cael yr ad-drefnu hefyd er mwyn cydweddu ag argymhellion a chyfarwyddiaethau yng Nghanllawiau NICE ar gyfer anhwylderau bwyta (2017) a Deddf Llesiant Cenedlaethau’r Dyfodol (Cymru) 2015, ynghyd ag amryfal ddogfennau sy’n deillio o Lywodraeth Cymru mewn meysydd cysylltiedig. 

en-gb	There is a compelling case for change in the Welsh NHS eating disorder service. 
cy-gb	Ceir achos anorfod dros gyflwyno newid yng ngwasanaeth anhwylderau bwyta GIG Cymru. 

en-gb	This Service Review report presents findings regarding the current NHS eating disorder service, the state of the art, and most importantly the voice of the people who suffer from eating disorders and their families. 
cy-gb	Mae’r adolygiad hwn o’r gwasanaeth yn cyflwyno casgliadau’n ymwneud â gwasanaeth presennol y GIG o safbwynt anhwylderau bwyta, cyflwr y gwasanaeth ac, yn bwysicach na dim, lleisiau’r bobl sy’n dioddef o anhwylderau bwyta a’u teuluoedd. 

en-gb	Eating disorders have exacted too high a price in terms of suffering, debility and even loss of life in Wales. 
cy-gb	Mae anhwylderau bwyta wedi arwain at bris rhy uchel o ran dioddefaint, llesgedd a hyd yn oed marwolaethau yng Nghymru. 

en-gb	We have developed considerable expertise in the treatment of eating disorders since 2009 in Wales, particularly in Tier 3 adult services and some more specialist CAMI-IS teams. 
cy-gb	Rydym wedi datblygu arbenigedd sylweddol o ran trin anhwylderau bwyta ers 2009 yng Nghymru, yn enwedig gwasanaethau oedolion Haen 3 a rhai timau CAMI-IS mwy arbenigol. 

en-gb	It is now important that the Welsh eating disorder services move from 'back foot' delivery of healthcare to ill patients, to 'front foot' pro-active investment in prevention and assertive early intervention with identification and prompt treatment of people with eating disorders before they get severely ill. 
cy-gb	Yn awr, mae’n bwysig i wasanaethau anhwylderau bwyta Cymru symud oddi wrth yr arfer o ddarparu gofal iechyd ymatebol i gleifion gwael, tuag at fuddsoddi’n rhagweithiol mewn dulliau atal ac ymyrraeth gynnar gadarnhaol, gan ganfod a rhoi triniaeth ddi-oed i bobl ag anhwylderau bwyta cyn iddyn nhw fynd yn ddifrifol wael. 

en-gb	We now also need increased expertise and increased equity of access balanced by closer integration of healthcare with other agencies to support the health and wellbeing of people with eating disorders and their families.
cy-gb	Ymhellach, yn awr rydym angen mwy o arbenigedd a mwy o degwch o ran mynediad at wasanaethau ochr yn ochr â gwell integreiddio rhwng gofal iechyd ac asiantaethau eraill sy’n cefnogi iechyd a llesiant pobl ag anhwylderau bwyta a’u teuluoedd. 

en-gb	These are the principles that have been clearly articulated by the public, which will underpin all recommendations:
cy-gb	Dyma’r egwyddorion sydd wedi’u cyfleu’n glir gan y cyhoedd ac a fydd yn ategu’r holl argymhellion: 

en-gb	Underlying Principles
cy-gb	Egwyddorion Sylfaenol 

en-gb	Early Detection and Intervention: 
cy-gb	Canfod ac ymyrryd yn gynnar: 

en-gb	Helping people like teachers and parents to identify people who might have an eating disorder and providing support to access help.
cy-gb	Helpu pobl fel athrawon a rhieni i ganfod pwy allai fod ag anhwylder bwyta a’u cynorthwyo i gael gafael ar help. 

en-gb	Inclusivity: 
cy-gb	Cynwysoldeb: 

en-gb	Never turning people away— anyone in distress who thinks they or a loved one might have an eating disorder deserves a response. 
cy-gb	Peidio byth â throi neb yn ôl – mae pawb sydd mewn gofid ac sy’n meddwl eu bod nhw neu un o’u hanwyliaid yn dioddef o anhwylder bwyta yn haeddu cael ymateb. 

en-gb	An eating disorder specialist service isn't always the right source of help but we will always try to help people get help and support.
cy-gb	Nid gwasanaeth arbenigol yn ymwneud ag anhwylderau bwyta yw’r ffynhonnell help briodol bob tro, ond byddwn bob amser yn ceisio helpu pobl i gael help a chymorth. 

en-gb	Person-Centred: 
cy-gb	Canolbwyntio ar yr unigolyn: 

en-gb	Prompt expert help for those who have eating disorders, giving people what they need and trying as far as possible to deliver it to them where they are and to co-work with services around them to ensure person-centred, holistic care for the person and whole family. 
cy-gb	Help arbenigol di-oed ar gyfer rhai ag anhwylderau bwyta, gan roi i bobl beth maen nhw ei angen a cheisio’i ddarparu iddyn nhw, cyn belled ag y bo modd, yn eu hardal a chydweithio gyda’r gwasanaethau o’u cwmpas er mwyn sicrhau gofal cyfannol sy’n canolbwyntio ar yr unigolyn a’r holl deulu. 

en-gb	Shared decision making with all decisions made together with patients and families taking into account their views, values and preferences.
cy-gb	Dylid gwneud penderfyniadau ar y cyd, gyda’r holl benderfyniadau’n cael eu gwneud gyda’r cleifion a’u teuluoedd, gan ystyried eu barn, eu gwerthoedd a’u dewisiadau. 

en-gb	Relationship-Based: 
cy-gb	Seiliedig ar berthynas: 

en-gb	Seamless care with strong trusting relationships with named clinicians rather than patients and families being expected to make transitions between different levels and types of treatment and care.
cy-gb	Gofal di-dor a pherthnasau cryf, llawn ymddiriedaeth gyda chlinigwyr penodol yn hytrach na bod disgwyl i gleifion a’u teuluoedd newid rhwng gwahanol lefelau a mathau o driniaeth a gofal. 

en-gb	Recovery-Focused: 
cy-gb	Canolbwyntio ar wella: 

en-gb	Helping those with severe eating disorders to recover and return to living their normal lives in close partnership with Third Sector agencies, with emphasis on living in the community and maintaining independence with appropriate support.
cy-gb	Helpu’r rhai sydd ag anhwylderau bwyta difrifol i wella a dychwelyd i fyw eu bywydau arferol mewn partneriaeth agos ag asiantaethau’r Trydydd Sector, gyda phwyslais ar fyw yn y gymuned a dal gafael ar annibyniaeth gyda chymorth priodol. 

en-gb	Trauma-Informed: 
cy-gb	Gwybodaeth am drawma: 

en-gb	Eating disorders often arise as a coping mechanism, and in common with other mental disorders there may be underlying trauma, especially in childhood. 
cy-gb	Yn aml, mae anhwylderau bwyta’n rhyw fath o ddull ymdopi, ac fel gydag anhwylderau meddyliol eraill efallai fod trawma’n sail iddyn nhw, yn enwedig mewn plentyndod. 

en-gb	The approach will go beyond trying to fix a disorder to helping people address and resolve past hurts or underlying issues as appropriate, in order to support and free people to lead happy, healthy and productive lives. 
cy-gb	Bydd y dull yn mynd y tu hwnt i geisio ‘cael ateb’ i anhwylder, gan helpu pobl i ddatrys ac ymdrin â niweidiau’r gorffennol neu’r materion sylfaenol fel y bo’n briodol, er mwyn cynorthwyo a rhyddhau pobl i fyw bywydau hapus, iach a chynhyrchiol. 

en-gb	The recent Adverse Childhood Experiences (ACE) study in Wales produced compelling evidence that childhood adverse experiences is an underlying mental health issue which must be addressed both in prevention and in treatment of young people and adults who have developed mental health problems (See section on Early Intervention and Prevention).
cy-gb	Mae’r astudiaeth Profiadau Niweidiol yn ystod Plentyndod a luniwyd yng Nghymru yn ddiweddar wedi esgor ar dystiolaeth anorfod fod profiad niweidiol yn ystod plentyndod yn fater iechyd meddwl sylfaenol mae’n rhaid ymdrin ag ef, o ran ei atal ac o ran trin pobl ifanc ac oedolion sydd wedi datblygu problemau iechyd meddwl (gweler yr adran ‘Ymyrryd ac atal yn gynnar’). 

en-gb	Recommendations:
cy-gb	Argymhellion: 

en-gb	Eating disorder services in Wales are significantly under-resourced. 
cy-gb	Mae gwasanaethau anhwylderau bwyta yng Nghymru yn brin iawn o adnoddau. 

en-gb	The public and clinicians are very aware of this, and very often it is only the severe cases that can receive appropriate eating disorder services.
cy-gb	Mae’r cyhoedd a’r clinigwyr yn ymwybodol iawn o hyn, ac yn aml iawn dim ond yr achosion difrifol sy’n cael gwasanaethau anhwylderau bwyta priodol. 

en-gb	Even taking into account the work taking place and generic services, the current Welsh eating disorder services are severely under-resourced with respect to recommendations for services. 
cy-gb	Hyd yn oed wrth ystyried y gwaith sy’n cael ei wneud a’r gwasanaethau generig, mae gwasanaethau anhwylderau bwyta Cymru yn brin iawn o adnoddau ar hyn o bryd o ran cyfeirio pobl at wasanaethau. 

en-gb	There is a strong case for significant investment to eating disorder services in Wales.
cy-gb	Ceir achos cryf dros fuddsoddi’n helaeth yng ngwasanaethau anhwylderau bwyta Cymru. 

en-gb	We recommend a major reorganisation of, and investment in, the eating disorder services across Wales to align it with a clear set of principles. 
cy-gb	Argymhellwn y dylid ad-drefnu gwasanaethau anhwylderau bwyta yn helaeth ar draws Cymru, a buddsoddi ynddyn nhw, er mwyn eu cydweddu â chyfres glir o egwyddorion. 

en-gb	Any recommended eating disorder service model must take a whole nation, whole system approach in order to deliver equitable, accessible and world class eating disorder service to all people in Wales who need it. 
cy-gb	Rhaid i unrhyw wasanaeth anhwylderau bwyta a argymhellir weithredu ar sail cenedl gyfan a system gyfan er mwyn cyflwyno gwasanaeth anhwylderau bwyta teg, hygyrch, o’r radd flaenaf i bawb sydd ei angen yng Nghymru. 

en-gb	It must be pro-active in co-working with other agencies to promote the welfare of both people who have eating disorders but also to help prevent eating disorders by working in partnership with other agencies to build resilience, and by collaborating with other agencies to support those with disordered eating.
cy-gb	Rhaid iddo fod yn rhagweithiol o ran cydweithio ag asiantaethau eraill i hyrwyddo lles pobl sydd ag anhwylderau bwyta, ynghyd â helpu i atal anhwylderau bwyta trwy weithio mewn partneriaeth ag asiantaethau eraill i feithrin gwytnwch, a thrwy gydweithredu gydag asiantaethau eraill i gefnogi’r rhai sydd ag anhwylderau bwyta. 

en-gb	There are currently no recommendations for staffing levels for the eating disorder services in Wales. 
cy-gb	Ar hyn o bryd ni cheir unrhyw argymhellion ynglŷn â lefelau staffio ar gyfer gwasanaethau anhwylderau bwyta yng Nghymru. 

en-gb	Therefore, health boards can choose to allocate funding as they please, which can produce an unfair distribution of funds to match the need for certain services, particularly for eating disorders.
cy-gb	Felly, gall byrddau iechyd ddewis dyrannu cyllid fel y mynnon nhw, a gall hyn arwain at ddosbarthu cronfeydd yn annheg i gwrdd ag anghenion rhai gwasanaethau, yn enwedig ar gyfer anhwylderau bwyta. 

en-gb	The Health Boards should be held to their previous agreements to match fund Welsh Government contributions to specialist eating disorder services.
cy-gb	Dylai Byrddau Iechyd orfod cadw at eu cytundebau blaenorol i roi arian sy’n cyfateb i gyfraniadau Llywodraeth Cymru ar gyfer gwasanaethau anhwylderau bwyta arbenigol. 

en-gb	The level of education and knowledge of eating disorders in primary care is reported to be very limited. 
cy-gb	Yn ôl y sôn mae lefel yr addysg a’r wybodaeth yng nghyswllt anhwylderau bwyta mewn gofal sylfaenol yn gyfyngedig iawn. 

en-gb	For general practitioners, who are an essential part of assessing and treating eating disorder patients are in desperate need for more support and training.
cy-gb	Mae ar feddygon teulu, sy’n rhan hanfodol o’r dasg o asesu a thrin cleifion ag anhwylderau bwyta, wir angen mwy o gymorth a hyfforddiant. 

en-gb	Detection and early, effective care of eating disorders at primary care are important. 
cy-gb	Mae canfod anhwylderau bwyta, a rhoi gofal effeithiol yn gynnar ar lefel gofal sylfaenol, yn bwysig. 

en-gb	There should be general practitioners or primary care specialist practitioners funded to work inthe national eating disorder service with a particular remit to help to build relationships between eating disorder services and general practice. 
cy-gb	Dylid ariannu meddygon teulu neu ymarferwyr arbenigol gofal sylfaenol i weithio yn y gwasanaeth anhwylderau bwyta cenedlaethol a dylen nhw fod â chylch gwaith arbennig i helpu i greu cysylltiadau rhwng gwasanaethau anhwylderau bwyta a meddygaeth deuluol. 

en-gb	These general practitioners will contribute to the medical assessment, monitoring and treatment of people with eating disorders, as well as contributing to eating disorder policy and improve training, support and access for general practitioners and other primary care practitioners who have concerns about their patients.
cy-gb	Bydd y meddygon teulu hyn yn cyfrannu at asesiadau meddygol ac yn monitro ac yn trin pobl ag anhwylderau bwyta, yn ogystal â chyfrannu at bolisi anhwylderau bwyta a gwella hyfforddiant, cymorth a mynediad ar gyfer meddygon teulu ac ymarferwyr gofal sylfaenol eraill a chanddyn nhw bryderon ynglŷn â’u cleifion. 

en-gb	We recommend discussions between the eating disorder service and the Royal College of General Practitioners in Wales to find a mutual way forward to improve the recognition, assessment and treatment of eating disorders in primary care.
cy-gb	Argymhellwn y dylid cynnal trafodaethau rhwng y gwasanaeth anhwylderau bwyta a Choleg Brenhinol Meddygon Teulu Cymru i ganfod ffordd gyffredin ymlaen ar gyfer gwella’r dasg o adnabod, asesu a thrin anhwylderau bwyta mewn gofal sylfaenol. 

en-gb	It is reported by the public that trying to access eating disorder services in Wales is very difficult. 
cy-gb	Yn ôl y cyhoedd, mae ceisio cael gafael ar wasanaethau anhwylderau bwyta yng Nghymru yn anodd iawn. 

en-gb	For example, certain services that act as 'gatekeepers' to specialist services, can be a barrier to care when they are unable to refer, or do not know how or where to refer to.
cy-gb	Er enghraifft, gall rhai gwasanaethau sy’n ‘rheoli mynediad’ at wasanaethau arbenigol fod yn rhwystr i ofal pan na allan nhw gyfeirio pobl, neu pan nad ydyn nhw’n gwybod sut neu ble i gyfeirio pobl. 

en-gb	There should be a single point of access for all referrals to reduce the barriers to seeking help. 
cy-gb	Dylid cael un pwynt mynediad ar gyfer yr holl atgyfeiriadau er mwyn lleihau’r rhwystrau wrth geisio help. 

en-gb	The eating disorder service should accept referrals from all sources, including selfreferral, without removing the involvement of general practitioners.
cy-gb	Dylai’r gwasanaeth anhwylderau bwyta dderbyn atgyfeiriadau o bob ffynhonnell, yn cynnwys hunanatgyfeiriadau, heb gael gwared â’r cysylltiad gyda meddygon teulu. 

en-gb	There is a large amount of literature supporting the many benefits of early intervention for eating disorders (see section 7). 
cy-gb	Ceir casgliad mawr o lenyddiaeth sy’n ategu’r manteision lu o ymyrryd yn gynnar mewn anhwylderau bwyta (gweler adran 7). 

en-gb	This is also supported by the public and their stories about their personal experiences, who argue that an early intervention approach would have made all the difference in their eating disorder treatment and recovery.
cy-gb	Caiff hyn ei ategu gan y cyhoedd a’u straeon am eu profiadau personol, sy’n dadlau y byddai dull ymyrraeth gynnar wedi gwneud gwahaniaeth mawr i’w triniaeth a’u hadferiad nhw. 

en-gb	The SPEED early intervention model should be implemented and offered across Wales for all young people with eating disorders. 
cy-gb	Dylid rhoi model ymyrraeth gynnar SPEED ar waith a’i gynnig ar draws Cymru i bobl ifanc ag anhwylderau bwyta. 

en-gb	There should be a corresponding early intervention model for adults, such as FREED; 
cy-gb	Dylid cael model ymyrraeth gynnar cyfatebol i oedolion, fel FREED; 

en-gb	or in line with the extension of family-based treatments to young adults, SPEED could also be trialled with young adults.
cy-gb	neu, yn unol ag ymestyn triniaethau seiliedig ar deulu i oedolion ifanc, gellid treialu SPEED gydag oedolion ifanc hefyd. 

en-gb	The prevention of eating disorders in schools and universities is considered a key step to improving the services in Wales. 
cy-gb	Ystyrir bod atal anhwylderau bwyta mewn ysgolion a phrifysgolion yn allweddol o ran gwella’r gwasanaethau yng Nghymru. 

en-gb	However, it needs to be a broad integrated approach.
cy-gb	Fodd bynnag, rhaid cael dull integredig eang. 

en-gb	Welsh eating disorder services should work with Welsh Government and other agencies to develop and deliver the Whole School Approach with the aim of preventing eating disorders through promotion of emotional resilience and dealing with precursors of eating disorder such as body image issues.
cy-gb	Dylai gwasanaethau anhwylderau bwyta Cymru weithio gyda Llywodraeth Cymru ac asiantaethau eraill i ddatblygu a chyflwyno Dull Ysgol Gyfan, gyda’r nod o atal anhwylderau bwyta trwy hyrwyddo gwytnwch emosiynol a delio â materion sy’n rhagflaenu anhwylderau bwyta, fel problemau o ran delwedd y corff. 

en-gb	There are current waiting list targets for CAMI-IS but not for adult services in Wales. 
cy-gb	Ar hyn o bryd ceir targedau rhestrau aros ar gyfer CAMI-IS, ond nid ar gyfer gwasanaethau i oedolion yng Nghymru. 

en-gb	In England, there are new waiting list targets for eating disorder CAMHS services which are recommended by NICE guidelines but no uniform targets for adult services. 
cy-gb	Yn Lloegr, ceir targedau rhestrau aros newydd ar gyfer gwasanaethau CAMHS anhwylderau bwyta a gaiff eu hargymell gan ganllawiau NICE, ond ni cheir targedau unffurf ar gyfer gwasanaethau i oedolion. 

en-gb	These inequalities should be rectified, particularly because there is great urgency in assessing and treating people with eating disorders, in the small window of opportunity before they become severely ill or the grip of the disorders strengthens and they lose motivation to seek help.
cy-gb	Dylid unioni’r anghydraddoldebau hyn, yn enwedig gan fod brys mawr i asesu a thrin pobl ag anhwylderau bwyta, yn y cyfnod byr cyn iddyn nhw fynd yn ddifrifol wael neu cyn i’r gafael sydd gan yr anhwylder ynddyn nhw gryfhau nes gwneud iddyn nhw golli eu cymhelliant i chwilio am help. 

en-gb	The Welsh Government generic targets should be kept and exceeded for all people with eating disorders, with specific additional standards in line with the NICE Quality Statement and NHS England Access and Waiting Time Standard for Children and Young People with an Eating Disorder. 
cy-gb	Dylid cyrraedd a rhagori ar dargedau generig Llywodraeth Cymru mewn perthynas â phobl ag anhwylderau bwyta, gyda safonau ychwanegol yn unol â Datganiad Ansawdd NICE ac ‘Access and Waiting Time Standard for Children and Young People with an Eating Disorder’ gan GIG Lloegr. 

en-gb	This waiting time of 1 week from referral to treatment for urgent cases and 4 weeks from referral to treatment should be applied to all ages and types of eating disorders to achieve parity of access.
cy-gb	Dylai’r amser aros o 1 wythnos rhwng atgyfeirio a chael triniaeth ar gyfer achosion brys, a 4 wythnos rhwng atgyfeirio a chael triniaeth, gael ei roi ar waith ar gyfer plant a phobl o bob oed, ac ar gyfer pob mathau o anhwylderau bwyta, er mwyn sicrhau mynediad cydradd i bawb at y gwasanaethau. 

en-gb	From the public perspective, specialist expertise is considered absolutely essential for working with eating disorders, in that all staff working in an eating disorder service should be appropriately trained and supported.
cy-gb	O safbwynt y cyhoedd, ystyrir bod arbenigedd yn gwbl hanfodol ar gyfer gweithio gydag anhwylderau bwyta, yn gymaint ag y dylai’r holl staff sy’n gweithio mewn gwasanaeth anhwylderau bwyta gael hyfforddiant a chymorth priodol. 

en-gb	The new NICE guidelines require that the eating disorder service staff are fully trained and able to identify and assess eating disorders as well as to deliver a range of NICE-concordant therapies to children, young people and adults. 
cy-gb	Mae canllawiau newydd NICE yn mynnu y dylai staff y gwasanaeth anhwylderau bwyta gael hyfforddiant llawn, ac y dylen nhw allu canfod ac asesu anhwylderau bwyta yn ogystal â chyflwyno amrywiaeth o therapïau sy’n gyson â chanllawiau NICE i blant, pobl ifanc ac oedolion. 

en-gb	In addition, eating disorder clinical staff should be trained in treating common co-morbid mental health problems. 
cy-gb	Ymhellach, dylai staff clinigol anhwylderau bwyta gael eu hyfforddi i drin problemau iechyd meddwl cydglefydol cyffredin. 

en-gb	Ensuring clinical staff are fully trained in these and other therapies should be a priority for the eating disorder service, and a recurring training budget is required to ensure that ongoing training programme is supported to develop and maintain the skills of all staff working in the eating disorder service.
cy-gb	Dylai sicrhau bod staff clinigol wedi’u hyfforddi’n llwyr yn y therapïau hyn, ac mewn therapïau eraill, fod yn flaenoriaeth i’r gwasanaeth anhwylderau bwyta, ac mae angen cael cyllideb hyfforddi gylchol er mwyn sicrhau bod modd cynnal rhaglen hyfforddi barhaus i ddatblygu a chynnal sgiliau’r holl staff sy’n gweithio yn y gwasanaeth anhwylderau bwyta. 

en-gb	Eating disorders are both a physical and a mental health disorder. 
cy-gb	Mae anhwylder bwyta’n anhwylder corfforol ac yn anhwylder iechyd meddwl. 

en-gb	The current interface between medical and mental health services has produced gaps and misunderstandings, such as the medical responsibility of the patient and professional roles within the service.
cy-gb	Mae’r rhyngwyneb presennol rhwng gwasanaethau meddygol ac iechyd meddwl wedi arwain at fylchau a chamddealltwriaeth, fel cyfrifoldeb meddygol y claf a rolau proffesiynol yn y gwasanaeth. 

en-gb	There should be prioritisation of the medical needs of people with eating disorders. 
cy-gb	Dylid blaenoriaethu anghenion meddygol pobl ag anhwylderau bwyta. 

en-gb	There should be specific funding for consultant eating disorder psychiatrists, paediatricians, physicians and general practitioners to be integral members of eating disorder teams and support the safe medical care of people with eating disorders.
cy-gb	Dylid cael cyllid penodol ar gyfer seiciatryddion anhwylderau bwyta ymgynghorol, paediatregwyr, meddygon a meddygon teulu er mwyn iddyn nhw allu bod yn aelodau hollbwysig o dimau anhwylderau bwyta a chynorthwyo i roi gofal meddygol diogel i bobl ag anhwylderau bwyta. 

en-gb	The public feel that all eating disorders should be recognised and prioritised in the same way, without any fixed criteria determined by weight or BMI measurements.
cy-gb	Mae’r cyhoedd o’r farn y dylai pob anhwylder bwyta gael ei gydnabod a’i flaenoriaethau yn yr un ffordd, heb unrhyw feini prawf penodedig a gaiff eu pennu gan bwysau neu fesuriadau BMI. 

en-gb	The Welsh eating disorder service should expand its remit in line with NICE guidelines to include the treatment of binge eating disorders. 
cy-gb	Dylai gwasanaeth anhwylderau bwyta Cymru ymestyn ei gylch gwaith yn unol â chanllawiau NICE er mwyn cynnwys yr arfer o drin anhwylderau gorfwyta mewn pyliau. 

en-gb	The Welsh Government's Obesity Strategy should take into account how people with comorbid binge eating disorder and obesity should be detected and helped to receive treatment. 
cy-gb	Dylai Strategaeth Gordewdra Llywodraeth Cymru ystyried sut dylai pobl ag anhwylder gorfwyta mewn pyliau cyd-glefydol gael eu canfod a’u helpu i gael triniaeth. 

en-gb	The eating disorder service should work together with weight management services in each Health Board to develop relationships and pathways to detect and treat people with binge eating disorder.
cy-gb	Dylai’r gwasanaeth anhwylderau bwyta weithio gyda gwasanaethau rheoli pwysau ym mhob Bwrdd Iechyd i ddatblygu cysylltiadau a llwybrau er mwyn canfod a thrin pobl ag anhwylder gorfwyta mewn pyliau. 

en-gb	There is an abundance of literature supporting the use of telehealth for mental health, child psychiatry and eating disorders (see section 9).
cy-gb	Ceir digonedd o lenyddiaeth sy’n cefnogi’r defnydd o ‘deleiechyd’ ar gyfer anhwylderau bwyta, seiciatreg plant ac iechyd meddwl. 

en-gb	The eating disorder service should be one of the early adopters on a national basis of extensive and integrated use of telehealth for communication and for delivery of treatment which complements and augments traditional face to face approaches. 
cy-gb	Dylai’r gwasanaeth anhwylderau bwyta fynd ati’n gynnar, ac ar lefel genedlaethol, i ddefnyddio systemau teleiechyd mewn modd integredig ac eang i gyfathrebu a chyflwyno triniaeth sy’n ategu ac yn ychwanegu at ddulliau wyneb yn wyneb traddodiadol. 

en-gb	There should be prioritisation of investment of effort to ensure the infrastructure is in place for telehealth to operate well (for instance, the Welsh Government ensuring delivery of their undertaking for high quality internet access to be available across all areas of Wales, and NHS clinical bases and hospitals should have WIFI).
cy-gb	Dylid rhoi blaenoriaeth i sicrhau bod seilwaith ar gael a fydd yn galluogi systemau teleiechyd i weithio’n dda (er enghraifft, gall Llywodraeth Cymru sicrhau eu bod yn cyflawni eu hymrwymiad i gael mynediad at ryngrwyd ansawdd da ym mhob ardal yng Nghymru, a bod WIFI i’w gael yn ysbytai a chanolfannau clinigol y GIG).

en-gb	The NHS are not the only profession who can provide specialist care and support for eating disorders. 
cy-gb	Nid y GIG yw’r unig broffesiwn a all ddarparu cymorth a gofal arbenigol ar gyfer anhwylderau bwyta. 

en-gb	There are many other sectors and services available who can help provide an excellent service alongside the NHS.
cy-gb	Mae nifer o sectorau a gwasanaethau eraill i’w cael a all helpu i ddarparu gwasanaeth rhagorol ochr yn ochr â’r GIG. 

en-gb	The Third Sector should be invited to be more actively involved across Wales in supporting patients and families seen in NHS services and should be commissioned to provide and deliver advocacy and specific support (for example, through provision of intensively supported housing and support workers integrated into NHS teams) to patients and families.
cy-gb	Dylid gwahodd mudiadau’r Trydydd Sector i gymryd rhan fwy gweithredol ar draws Cymru wrth gynorthwyo cleifion a theuluoedd a welir yng ngwasanaethau’r GIG, a dylid eu comisiynu i ddarparu a chyflwyno cymorth eiriolaeth a chymorth penodol (er enghraifft, trwy ddarparu gweithwyr cymorth a gweithwyr tai â chymorth dwys, wedi’u hintegreiddio yn nhimau’r GIG) i gleifion a theuluoedd. 

en-gb	There is growing evidence of the greatly raised risks of dual disorders, such as type 1 diabetes and an eating disorder or autism and an eating disorder, and now services such as paediatric diabetes are beginning to recognise that an integrated approach between these services is needed.
cy-gb	Ceir tystiolaeth gynyddol o’r risgiau llawer uwch sydd ynghlwm wrth anhwylderau deuol – fel diabetes math 1 ac anhwylder bwyta, neu awtistiaeth ac anhwylder bwyta – ac yn awr mae gwasanaethau fel diabetes pediatrig yn dechrau cydnabod bod angen cael dull integredig rhwng y gwasanaethau hyn. 

en-gb	The Welsh eating disorder and diabetes teams for both children and young people and for adults must develop national protocols to co-work with each other for patients who have both eating disorders and diabetes. 
cy-gb	Rhaid i dimau diabetes ac anhwylderau bwyta Cymru, ar gyfer plant a phobl ifanc ac ar gyfer oedolion, ddatblygu protocolau cenedlaethol ar gyfer cydweithio er budd cleifion sydd ag anhwylderau bwyta a diabetes. 

en-gb	There should be national leads in both eating disorders and diabetes services who can cooperate to develop training and awareness amongst staff in both systems, and to work particularly to identify and manage patients with diabetes who have disordered eating or early signs of eating disorders. 
cy-gb	Dylid cael arweinwyr cenedlaethol mewn gwasanaethau anhwylderau bwyta a gwasanaethau diabetes a all gydweithredu i ddatblygu hyfforddiant ac ymwybyddiaeth ymhlith staff yn y ddwy system, a gweithio’n unswydd i ganfod a rheoli cleifion â diabetes sy’n bwyta mewn modd sy’n peri pryder neu sy’n dangos arwyddion cynnar o anhwylderau bwyta. 

en-gb	Given the major diabetes-specific challenges and high medical risks involved in managing patients who have diabetes and eating disorders we recommend a national multidisciplinary subspecialist team within the national eating disorder service which has dual expertise in diabetes and eating disorders.
cy-gb	O gofio’r heriau mawr yn ymwneud yn benodol â diabetes a’r risgiau meddygol uchel sy’n gysylltiedig â rheoli cleifion â diabetes ac anhwylderau bwyta, argymhellwn y dylid cael tîm isarbenigol amlddisgyblaethol cenedlaethol oddi mewn i’r gwasanaeth anhwylderau bwyta cenedlaethol a chanddo arbenigedd deuol mewn diabetes ac anhwylderau bwyta. 

en-gb	The Welsh Government should ensure that NICE guidelines for diabetes should be adhered to and that diabetes teams should have psychology input for their patients, who are skilled in identifying and managing disordered eating.
cy-gb	Dylai Llywodraeth Cymru sicrhau y dylid cadw at ganllawiau NICE ar gyfer diabetes ac y dylai timau diabetes gael gwybodaeth seicolegol am eu cleifion gan rai sy’n fedrus mewn canfod a rheoli anhwylderau bwyta. 

en-gb	The Welsh eating disorder and neurodevelopmental teams for both children and young people and adults should develop national protocols to co-work with each other for patients who have both eating disorders and autism and their families. 
cy-gb	Dylai timau anhwylderau bwyta a thimau niwroddatblygiadol Cymru, ar gyfer plant a phobol ifanc ac ar gyfer oedolion, ddatblygu protocolau cenedlaethol i gydweithio er budd cleifion sydd ag anhwylderau bwyta ac awtistiaeth, a’u teuluoedd. 

en-gb	There should be national leads in both eating disorders and autism/neurodevelopmental services who can cooperate to develop training and awareness amongst staff in both systems, and to work particularly to identify and manage patients with autism who have disordered eating or early signs of eating disorders. 
cy-gb	Dylid cael arweinwyr cenedlaethol mewn gwasanaethau anhwylderau bwyta a gwasanaethau awtistiaeth/niwroddatblygiadol a all gydweithredu i ddatblygu hyfforddiant ac ymwybyddiaeth ymhlith staff yn y ddwy system, a gweithio’n unswydd i ganfod a rheoli cleifion ag awtistiaeth sy’n bwyta mewn modd sy’n peri pryder neu sy’n dangos arwyddion cynnar o anhwylderau bwyta. 

en-gb	Given the rapidly evolving evidence for autism and eating disorders and the highly specialised diagnosis of autism, we recommend a national multidisciplinary subspecialist team within the national eating disorder service which has dual expertise in autism and eating disorders.
cy-gb	O gofio’r dystiolaeth sy’n cyflym esblygu mewn perthynas ag awtistiaeth a’r diagnosis hynod arbenigol o awtistiaeth, argymhellwn y dylid cael tîm isarbenigol amlddisgyblaethol cenedlaethol oddi mewn i’r gwasanaeth anhwylderau bwyta cenedlaethol a chanddo arbenigedd deuol mewn awtistiaeth ac anhwylderau bwyta. 

en-gb	The role of the families in the current eating disorder service is under-utilised. 
cy-gb	Ni chaiff defnydd digonol ei wneud o rôl teuluoedd yn y gwasanaeth anhwylderau bwyta presennol. 

en-gb	With better support and funding, families can be an integral part of the eating disorder service.
cy-gb	Gyda mwy o gymorth a chyllid, gall teuluoedd fod yn rhan hollbwysig o’r gwasanaeth anhwylderau bwyta. 

en-gb	The needs and perspectives of families of both children and young people and adults with eating disorders should be considered in the eating disorder service for Wales. 
cy-gb	Yng ngwasanaeth anhwylderau bwyta Cymru dylid ystyried anghenion a safbwyntiau teuluoedd y plant a’r bobl ifanc, a hefyd yr oedolion, sydd ag anhwylderau bwyta. 

en-gb	Family members should be consulted and involved in treatment, and their perspective should be considered in service delivery, quality improvement, policy, and research. 
cy-gb	Dylid ymgynghori â’r teuluoedd a’u cynnwys yn y driniaeth, a dylid ystyried eu safbwynt mewn perthynas â darparu’r gwasanaeth, gwella ansawdd, polisi ac ymchwil. 

en-gb	We recommend two Lay Representative leads for Wales, who can lead on patient and family perspectives respectively. 
cy-gb	Argymhellwn y dylid cael dau Gynrychiolydd Lleyg ar gyfer Cymru, a all gynnig arweiniad o ran safbwynt y cleifion a safbwynt y teuluoedd. 

en-gb	There should be funding for a trained 'carer consultant' for each regional centre to work alongside families to coach them.
cy-gb	Dylid cael cyllid ar gyfer ‘ymgynghorydd gofalwyr’ hyfforddedig ar gyfer pob canolfan ranbarthol i weithio ochr yn ochr â’r teuluoedd, i’w hyfforddi. 

en-gb	Addressing equality and diversity issues and ensuring parity of esteem is crucial. 
cy-gb	Mae ymdrin â chydraddoldeb ac amrywiaeth a sicrhau parch cydradd yn hollbwysig. 

en-gb	There should be a national lay representative lead who will take a central role in ensuring advocacy for any potentially disadvantaged groups of people or individuals, along with partner Third Sector charities such as Beat, FEAST, Men Get Eating Disorders Too (MGEDT) and Gofal. 
cy-gb	Dylid cael cynrychiolydd lleyg cenedlaethol â rôl ganolog yn y dasg o sicrhau eiriolaeth i unrhyw grwpiau o bobl neu unigolion a allai fod dan anfantais, ynghyd â phartner-elusennau o’r Trydydd Sector fel Beat, FEAST, Men Get Eating Disorders Too (MGEDT) a Gofal. 

en-gb	There should be national leads and teams for males and for Welsh speakers, so that these people can receive treatment in an environment they prefer which is conducive to engagement with treatment, formation of strong therapeutic relationships and promoting recovery.
cy-gb	Dylid cael timau ac arweinwyr cenedlaethol ar gyfer dynion ac ar gyfer siaradwyr Cymraeg, er mwyn i’r bobl hyn allu cael triniaeth yn yr amgylchedd sydd orau ganddyn nhw ac mewn amgylchedd sy’n gydnaws ag ymgysylltu â thriniaeth, creu cysylltiadau therapiwtig cryf a hyrwyddo adferiad. 

en-gb	The current eating disorder service is very divided and split up with variability of services across Wales and patchy provision of different treatments. 
cy-gb	Mae’r gwasanaeth anhwylderau bwyta presennol yn rhanedig iawn, a cheir gwasanaethau amrywiol ar draws Cymru a darpariaeth fylchog o safbwynt triniaethau gwahanol. 

en-gb	The public felt that this results in a very diluted service of expertise and care.
cy-gb	Roedd y cyhoedd o’r farn fod hyn yn arwain at wanio llawer ar yr arbenigedd a’r gofal a geir yn y gwasanaeth. 

en-gb	For patients of all ages, it is crucial that eating disorder clinicians develop and maintain strong links and working relationships with other specialist and local generic services, so as to collaborate to meet the complex needs that arise from comorbid mental health issues. 
cy-gb	Ar gyfer cleifion o bob oed, mae’n hanfodol i glinigwyr anhwylderau bwyta ddatblygu a chynnal cysylltiadau a pherthnasau gweithio cryf gydag arbenigwyr a gwasanaethau generig lleol eraill, er mwyn gallu cydweithio i gwrdd â’r anghenion cymhleth sy’n deillio o broblemau iechyd meddwl cyd-glefydol. 

en-gb	Eating disorder clinicians should have appropriate training to develop skills to manage most common co-morbid mental health issues that arise in the patient group with eating disorders. 
cy-gb	Dylai clinigwyr anhwylderau bwyta gael hyfforddiant priodol er mwyn datblygu sgiliau i reoli problemau iechyd meddwl cyd-glefydol cyffredin sydd i’w cael ymhlith cleifion ag anhwylderau bwyta. 

en-gb	It is also important that they develop and maintain strong working relationships with both national and local statutory and Third Sector agencies who are crucial in supporting all patients with eating disorders and their families. 
cy-gb	Ymhellach, mae’n bwysig iddyn nhw ddatblygu a chynnal perthnasau gweithio cryf gydag asiantaethau statudol ac asiantaethau Trydydd Sector cenedlaethol a lleol, sy’n hanfodol o ran cynorthwyo cleifion ag anhwylderau bwyta a’u teuluoedd. 

en-gb	The presence of comorbidities increases the complexity and need for support in order to address all needs and achieve recovery.
cy-gb	Mae cydafiachedd yn dwysáu’r cymhlethdodau a’r angen am gymorth i ymdrin â’r holl anghenion a sicrhau adferiad. 

en-gb	The public fear that 'no matter how slick the design of an eating disorder service is', if it is watered down, it just won't work. 
cy-gb	Un o bryderon y cyhoedd yw hyn: ni waeth pa mor dda yw cynllun unrhyw wasanaeth anhwylderau bwyta, os caiff ei wanhau, ni fydd yn gweithio. 

en-gb	Every service needs to evolve and change to continually improve itself and stay responsive to need.
cy-gb	Mae pob gwasanaeth angen esblygu a newid er mwyn gallu gwella’n barhaus ac ymateb i anghenion. 

en-gb	There should be a national eating disorder quality improvement lead, overseeing a national system of data collection, with an associated national eating disorder research lead who can research issues that arise. 
cy-gb	Dylid cael arweinydd gwella ansawdd anhwylderau bwyta cenedlaethol a fydd yn goruchwylio system casglu data genedlaethol, ynghyd ag arweinydd ymchwil anhwylderau bwyta cenedlaethol a all ymchwilio i’r materion a fydd yn codi. 

en-gb	There should be adequate provision of administrative and analyst support to measure and monitor outcomes and service performance, as well as to support audit. 
cy-gb	Dylid darparu cymorth gweinyddol a dadansoddol digonol er mwyn gallu mesur a monitro’r canlyniadau a pherfformiad y gwasanaeth, yn ogystal â chynorthwyo gyda gwaith archwilio. 

en-gb	There should also be national eating disorder lay representative leads to work with the quality improvement and research leads to develop the arenas of outcome measurements of shared decision-making, patient satisfaction and goals.
cy-gb	Ymhellach, dylid cael cynrychiolwyr anhwylderau bwyta lleyg i weithio gydag arweinwyr ymchwil a sicrhau ansawdd, er mwyn datblygu meysydd yn ymwneud â mesur canlyniadau penderfynu ar y cyd, nodau a bodlonrwydd cleifion. 

en-gb	We recommend a further, smaller, service review after the new service has fully established and stable indications of the inpatient demand levels has been achieved, at 5 years (according to when inpatient demand stabilises). 
cy-gb	Argymhellwn y dylid cynnal adolygiad llai arall ar y gwasanaeth ar ôl i’r gwasanaeth newydd ennill ei blwyf ac ar ôl cael arwyddion sefydlog o’r galw ymhlith cleifion mewnol, ymhen 5 mlynedd (yn ddibynnol ar yr adeg y bydd y galw ymhlith cleifion mewnol wedi sefydlogi). 

en-gb	This review will revisit and reconsider the need for an adult inpatient unit in Wales, once the impact of the Whole School Approach, better relationships with primary care and other agencies, early intervention and outreach have been achieved.
cy-gb	Bydd yr adolygiad hwn yn ailystyried yr angen am gael uned yng Nghymru ar gyfer cleifion mewnol sy’n oedolion, ar ôl i effeithiau’r Dull Ysgol Gyfan, ynghyd ag effeithiau cysylltiadau gwell gyda gofal sylfaenol ac asiantaethau eraill, ymyrraeth gynnar ac allgymorth, gael eu cyflawni.  